|  |  |  |
| --- | --- | --- |
|  **Ε Λ Λ Η Ν Ι Κ Η Δ Η Μ Ο Κ Ρ Α Τ Ι Α**up_2017_logo_gr.jpg  |  | ΣΧΟΛΗ ΕΠΙΣΤΗΜΩΝ ΥΓΕΙΑΣ**ΤΜΗΜΑ ΙΑΤΡΙΚΗΣ**ΓΡΑΜΜΑΤΕΙΑΤηλ.: 2610/969100-8E-mail: secretary@med.upatras.grWeb site: [www.med.upatras.gr](http://www.med.upatras.gr) |

**ΔΙΙΔΡΥΜΑΤΙΚΟ ΔΙΑΤΜΗΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ «Παθήσεις Ρινός, Βάσης Κρανίου και Προσωπικής Χώρας»**

(Απόφαση 1390/21117/29.6.18, ΦΕΚ 2866/18.7.2018 τ.Β’)

**Πάτρα, Μάιος 2023**

**ΑΝΑΚΟΙΝΩΣΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Το Τμήμα Ιατρικής της Σχολής Επιστημών Υγείας του Πανεπιστημίου Πατρών και η Ιατρική Σχολή του Εθνικού και Καποδιστριακού Πανεπιστημίου Αθηνών ανακοινώνουν ότι κατά το ακαδημαϊκό έτος 2023-2024 πρόκειται να λειτουργήσει Διιδρυματικό Διατμηματικό Πρόγραμμα Μεταπτυχιακών Σπουδών του Τμήματος Ιατρικής του Πανεπιστημίου Πατρών και της Ιατρικής Σχολής του Εθνικού και Καποδιστριακού Πανεπιστημίου Αθηνών με τίτλο **«Παθήσεις Ρινός, Βάσης Κρανίου και Προσωπικής Χώρας» και στην Αγγλική Γλώσσα «Disease of the nose, maxillofacial area and cranial base”,** το οποίο ιδρύθηκε με την υπ’ αριθμ. 1390/21117/29.6.18 απόφαση (ΦΕΚ 2866/18.7.2018, τ. Β’) όπως τροποποιήθηκε και ισχύει με την υπ’ αριθμ. 140/888/20562/28.6.21 απόφαση (ΦΕΚ 3216/22.7.2021 τ.Β’), όπως ενεκρίθη από τη Σύγκλητο του Πανεπιστημίου Πατρών (αρ. συνεδρ. 188/28.6.2021) και την ΕΔΕ του Προγράμματος με τίτλο «Παθήσεις Ρινός, Βάσης Κρανίου και Προσωπικής Χώρας» (αρ. συνεδρ. 12/28-1-2021) καθώς και από τη Σύγκλητο του ΕΚΠΑ (αρ. συνεδρ. 31/10.6.2021). Διέπεται από τις διατάξεις τoυ νόμου 4957/2022 (ΦΕΚ 141/τ.Α΄ /21.7.2022), του Εσωτερικού Κανονισμού Λειτουργίας του Πανεπιστημίου Πατρών για τις Μεταπτυχιακές Σπουδές καθώς και του Κανονισμού Μεταπτυχιακών Σπουδών του ΔΔΠΜΣ, σύμφωνα με τις διατάξεις της υπ' αριθμ. Απόφασης 2531/36974/19-11-2018 (ΦΕΚ 5239/22.11.2018 τ.Β’), όπως τροποποιήθηκε και ισχύει με την υπ’ αριθμ. 140/888/20562/ 28.6.21 απόφαση (ΦΕΚ 3216/22.7.2021 τ.Β’).

Το ΔΔΠΜΣ οδηγεί αποκλειστικά στην απονομή Διπλώματος Μεταπτυχιακών Σπουδών (ΔΜΣ) στις «Παθήσεις Ρινός, Βάσης Κρανίου και Προσωπικής Χώρας».

**1. Κατηγορίες πτυχιούχων:**

Στο Δ.Δ.Π.Μ.Σ γίνονται δεκτοί πτυχιούχοι Τμημάτων Ιατρικής της ημεδαπής και Τμημάτων αναγνωρισμένων ομοταγών Ιδρυμάτων της αλλοδαπής που κατέχουν τίτλο ειδικότητας Ωτορινολαρυγγολογίας ή Νευροχειρουργικής ή Πλαστικής Χειρουργικής, ή Στοματικής και Γναθοπροσωπικής Χειρουργικής ή τουλάχιστον να έχουν ολοκληρώσει ένα χρόνο ειδικότητας Ωτορινολαρυγγολογίας ή Νευροχειρουργικής ή Πλαστικής Χειρουργικής ή Στοματικής και Γναθοπροσωπικής Χειρουργικής.

**2. Αριθμός εισακτέων:**

Ο αριθμός των εισακτέων ορίζεται **κατ’ ανώτατο όριο** στους τριάντα (30)**.**

**3**. **Χρονική διάρκεια:**

Η χρονική διάρκεια του ΔΔΠΜΣ ορίζεται σε τρία (3) εξάμηνα.

**4. Τέλη Φοίτησης:**

Τα δίδακτρα αντιστοιχούν στο ποσό των 4.000 ευρώ για το ενάμιση έτος σπουδών (3 εξάμηνα). Τα δίδακτρα θα καταβάλλονται τμηματικά ως εξής: το 50% των διδάκτρων κατατίθενται με την εισαγωγή και εγγραφή φοιτητών (προηγείται της εγγραφής), το 25% με την έναρξη του δεύτερου εξαμήνου και το υπόλοιπο 25% στην έναρξη του τρίτου εξαμήνου.

**5.  Δικαιολογητικά υποψηφιότητας:**

Οι υποψήφιοι θα πρέπει να καταθέσουν στη Γραμματεία του Τμήματος Ιατρικής του Πανεπιστημίου Πατρών τα παρακάτω δικαιολογητικά:

* Αίτη­ση (χορηγείται ειδικό έντυπο από τον ιστότοπο του Τμήματος Ιατρικής του Πανεπιστημίου Πατρών, [www.med.upatras.gr](http://www.med.upatras.gr/) καθώς και από τον ιστότοπο του προγράμματος, <https://rhino-skullbase-face.upatras.gr/>).
* Φω­το­αντίγραφο α­στυ­νο­μι­κής ταυ­τό­τη­τας.
* Αντίγραφο πτυ­χί­ου.
* Για πτυχιούχους Πανεπιστημίων της Αλλοδαπής:
* Πιστοποιητικό ισοτιμίας από τον Δ.Ο.Α.Τ.Α.Π. (**εφόσον υπάρχει**).
* Σε διαφορετική περίπτωση η αίτηση με τα απαιτούμενα δικαιολογητικά εξετάζεται με βάση τις διατάξεις του αρ. 304 του ν. 4957/2022.

Εφόσον ο τίτλος σπουδών από Πανεπιστήμιο της αλλοδαπής συμπεριλαμβάνεται στον κατάλογο του άρθρου 307 του ν. 4957/2022 που τηρεί και επικαιροποιεί ο Δ.Ο.Α.Τ.Α.Π., θα κατατεθεί βεβαίωση Τόπου Σπουδών, η οποία εκδίδεται και αποστέλλεται από το Πανεπιστήμιο της αλλοδαπής. Αποκλείονται αιτήσεις στις οποίες ως τόπος σπουδών ή μέρος αυτών βεβαιώνεται η ελληνική επικράτεια, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι.

* Πιστοποιητικό αναλυτικής βαθμολογίας.
* Συμμετοχή σε επιστημονικές εκδηλώσεις (Σεμινάρια ή συνέδρια) και συμμετοχή σε επιστημονικές δημοσιεύσεις
* Πιστοποιητικά συμμετοχής σε ερευνητικά προγράμματα, σχετικής εμπειρίας κ.λ.π (εφ’ όσον υπάρχουν).
* Λοιπά αποδεικτικά στοιχεία (διπλώματα, αντίγραφα αποτελεσμάτων εξετάσεων) γνώσης τουλάχιστον της αγγλικής γλώσσας.
* Εάν υπάρχουν συστατικές επιστολές.
* Σύντομο βιογραφικό σημείωμα, κατά το ευρωπαϊκό πρότυπο.
* Τίτλος ειδικότητας ή βεβαίωση για τα χρόνια της ειδικότητας.

**Η αίτηση για την εισαγωγή μεταπτυχιακών φοιτητών στο ΔΔΠΜΣ "Παθήσεις Ρινός, Βάσης Κρανίου και Προσωπικής Χώρας" θα πρέπει να κατατεθεί και ηλεκτρονικά στη διεύθυνση:**

[https://matrix.upatras.gr/sap/bc/webdynpro/sap/zups\_pg\_adm#](https://matrix.upatras.gr/sap/bc/webdynpro/sap/zups_pg_adm)

**Η δικτυακή πύλη θα είναι διαθέσιμη από 08.06.2023 έως και 14.07.2023.**

Οι αιτήσεις και τα απαραίτητα δικαιολογητικά πρέπει να κατατεθούν **το αργότερο μέχρι και την Παρασκευή 14 Ιουλίου 2023** ταχυδρομικά με **συστημένη επιστολή** σε φάκελο με την ένδειξη: ***«Αίτηση Υποψηφιότητας ΔΔΠΜΣ «Παθήσεις Ρινός, Βάσης Κρανίου και* Προσωπικής Χώρας*»*** στη Γραμματεία του Τμήματος Ιατρικής (ισόγειο κτιρίου Προκλινικών Λειτουργιών, Τ.Κ. 26504, Ρίο, Πάτρα) ή στην ηλεκτρονική διεύθυνση : georgiathua@upatras.gr

**6. Επιλογή εισακτέων:**

Η επιλογή των μεταπτυχιακών φοιτητών γίνεται από την επιτροπή αξιολόγησης υποψηφίων (ΕΑΥ) κυρίως με συνεκτίμηση των εξής κριτηρίων:

1. Πιθανή ερευνητική (δημοσιεύσεις)/επαγγελματική εμπειρία, σχετική με το γνωστικό αντικείμενο του ΠΜΣ, συμμετοχή σε επιστημονικές εκδηλώσεις και επιστημονικές δημοσιεύσεις.
2. Συνέντευξη του υποψηφίου (συνεκτίμηση της προσωπικότητας, της επιστημονικής συγκρότησης και των συστατικών επιστολών). **Η συνέντευξη προβλέπεται να πραγματοποιηθεί στις 11 Σεπτεμβρίου 2023, ημέρα Δευτέρα.**
3. Συστατικές επιστολές (αν υπάρχουν).
4. Την ερευνητική δραστηριότητα σε θέματα σχετικά με το αντικείμενο του ΔΔΠΜΣ.
5. Η κατοχή τίτλου ειδικότητας ή τα χρόνια της ειδικότητας.
6. **Απαλλαγή από τέλη φοίτησης**

Εγγεγραμμένοι φοιτητές στο Πρόγραμμα Μεταπτυχιακών Σπουδών δύνανται να φοιτούν
δωρεάν, εφόσον πληρούν τα οικονομικά ή κοινωνικά κριτήρια, σύμφωνα με τις κείμενες
διατάξεις της υπ’ αριθ. 108990/Ζ1/8.9.2022 (ΦΕΚ 4899/τ.Β ́/16.9.2022) αποφάσεως και το άρθρο 86 του νόμου 4957/2022 (ΦΕΚ 141/τ.Α ́/21.7.2022).

Η υποβολή των αιτήσεων για τη δωρεάν φοίτηση πραγματοποιείται μετά την ολοκλήρωση της διαδικασίας εισδοχής των φοιτητών στο Δ.Δ.Π.Μ.Σ.

Δε δικαιούνται απαλλαγή όσοι λαμβάνουν υποτροφία από άλλη πηγή.

**ΠΛΗΡΟΦΟΡΙΕΣ:**

* 1. Πανεπιστήμιο Πατρών, Γραμματεία Τμήματος Ιατρικής, Ισόγειο κτιρίου Προκλινικών Λειτουργιών, 26504, Ρίο Αχαΐας, Τηλ. 2610-999.264-5, email: georgiathua@upatras.gr (κα Γεωργία Θούα).
	2. Στην ιστοσελίδα του προγράμματος: <https://rhino-skullbase-face.upatras.gr/>
	3. Στην ιστοσελίδα του Τμήματος Ιατρικής: [www.med.upatras.gr](http://www.med.upatras.gr)

 **Ο Πρόεδρος του Τμήματος Ιατρικής**

**Γεώργιος Λ. Αντωνάκης**

**Καθηγητής**